Diari Oficial de la Generalitat Valenciana


Sumari del DOGV 4883, del 15-11-2004 (2004/11862)

Notificació a Begaval Iluminación, SL. Expedient número V-137/2003.
-------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11698


Organisme emissor
:   Conselleria d'Infraestructures i Transport

Tipus de document
:   Anunci

Notificació a Begaval Iluminación, SL. Expedient número V-137/2003. [2004/S11187]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Begaval Iluminación, SL, que s'ha dictat laude en l'expedient referenciat i com no ha sigut possible la notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
Tribunal. President: Ramón Escrig Moreno. Vocals: Aurora Costa Vicente. Ángel Grande Ballesteros. Secretària vocal: Gumersinda Sánchez Ruiz. Parts: reclamant: Ttes. La Murciana Valencia, SA, reclamat: Begaval Iluminación, SL, que no compareix a l'acte de vista.
  
València, 14 de setembre de 2004, i a les 17.00 hores es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-137/2003, es procedix a la realització de la vista oral respecte de la reclamació següent: reclamació de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
A continuació se li concedix la paraula al reclamant que s'afirma i ratifica en la seua demanda i es remet a les proves i documents aportats i que deixa basada en els següents
  
Antecedents de fet
  
Primer. Com a conseqüència de les relacions comercials existents entre les parts, la reclamada va realitzar, per compte de la reclamant, diversos servicis de transport durant els mesos de març, maig i juliol de 2003.
  
Segon. Realitzats els transports i presentades al cobrament les corresponents factures, estes no van ser pagades, i ascendix el total d'estes a la quantitat de 1.267,10 euros. Per acabar sol·licita que siga reconegut el seu dret i que es condemne la reclamada al pagament de la quantitat reclamada.
  
S'apliquen els següents:
  
Fonaments jurídics
  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (Reial Decret 1.211/1990).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.
  
III. La mercantil reclamada, ha estat citada i notificada dins del termini i en la forma escaient i no compareix ni realitza manifestacions per escrit.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:
  
Estimar la demanda interposada per Transportes La Murciana Valencia, SA, contra Begaval Iluminación, SL, ja que dels fets relatats, dels documents probatoris i de les declaracions efectuades es desprén que els transports s'han realitzat de conformitat i se li ha d'abonar l'import reclamat.
  
Per tot això Begaval Iluminación, SL, haurà d'abonar a Transportes La Murciana Valencia, SA, la quantitat reclamada de mil dos-cents seixanta-set euros amb deu cèntims (1.267,10 euros).
  
Este laude serà executiu si no es complix, en el termini de vint dies comptadors a partir de l'endemà de la recepció d'este.
  
Contra esta resolució, únicament es pot interposar recurs d'anul·lació davant de l'Audiència Provincial, que haurà de presentar-se en els deu dies següents al de la notificació del laude, o d'aclariment, en els cinc dies següents al de la notificació d'este.
  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.»
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.